Mens musikfestivalen Tinderbox trak tusinder til byen i sommer, så bliver det e-sport, der skal trække publikum til Odense denne vinter.

En af de helt store e-sport-organisationer i verden, ESL, har netop varslet, at de kommer til Odense.

På et pressemøde i næste uge vil ESL løfte sløret for, hvilken event, de vil placere i Odense, men allerede nu taler de om en større gaming-event med en form for e-sport-messe tilknyttet.

Længe ventet blandt fans

Dermed kommer Odense til at huse Danmarks første store e-sport-event, og det har været længe ventet, fortæller e-sport-journalist Lars Esmarch:

- Vi er nogle af de bedste herhjemme til det, og så har det jo været lidt mærkeligt, at vi indtil nu ikke har kunnet tiltrække de her store e-sports-events eller lave dem selv. Det har været ventet længe både blandt fans og branchefolk, siger Lars Esmarch, der forudser, at en turnering i Odense også vil tiltrække fans fra især Sverige og Tyskland.

Skal skaffe ansatte til robot-jobs

Ifølge flere e-sport-hjemmesider bliver det formentlig pro-league-finalerne i Counter Strike til december, der bliver placeret i Odense. Og det forventes at kunne trække op mod 10.000 tilskuere.

Danmark har nogle af verdens bedste hold inden for netop Counter Strike, blandt andre Astralis, som den fynske manager Frederik Byskov står bag.